Ungdommens bystyre i Trondheim

Ungdommens Bystyre i Trondheim (UB) en partipolitisk uavhengig høringsinstans i Trondheim kommune, bestående av ungdom i alderen 13 til 18 år.
Ungdommens Bystyre ble konstituert for første gang 09.05.2005. Nåværende ordfører er Stine Marie Hommelhaug.  Ungdommens Bystyre i Trondheim ble i NOU 2011:20: Ungdom, makt og medvirkning trukket fram som det ungdomsrådet i Norge med mest innflytelse.

Formål
Ungdommens Bystyre bygger på erkjennelsen av at det er ungdommene som vet best selv hvordan det er å være ung. Ungdommens Bystyre skal uttale seg i alle saker der det er viktig at unge blir hørt, men kan og ta opp viktige saker fra ungdommen selv og bringe disse videre.

Hovedmålene til Ungdommens Bystyre er:

 UB har bestemmelsesrett på enkelte saker de mottar fra det ordinære bystyret.
 UB skal komme med synspunkter i alle saker som berører barn og unge.
 UB kan bevilge midler til tiltak for barn og unge
 UB representerer all barn og ungdom i Trondheim kommune.
 UB skal oppfordre til engasjement blant unge.

Bakgrunn 
Ungdommens Bystyre består av en elev fra hver ungdomsskole og en elev fra hver vgs i Trondheim. Valgene har foregått på hver enkelt skole, der elevrådet har vært delaktige i den demokratiske prosessen. Noen skoler har valgt urnevalg, mens andre har hatt intervjuer. Høringen ga det resultat at alle elever skulle ha mulighet til å stille til valg, og at elevrådet var involvert i utvelgelsen. Rolle i det etablerte Ungdommens bystyre ble avgjort 09.05.2005 i det konstituerende møte. 

Formålet med et Ungdommens bystyre bygger på en erkjennelse av at det er ungdommene som vet best. Hvordan er det å være ung, hva trenger unge og ønsket om å gi de unge en sjanse til å lære noe om hvordan få innflytelse på egen situasjon gjennom politisk arbeid. Ungdommens Bystyre ble opprettet på bakgrunn av et ønske om å øke ungdom i alderen 13-18 år sin innflytelse i bypolitikken. De skal være høringsinstans i saker som berører barn og unge, og skal også kunne ta opp saker selv som skal fremmes for bystyret.

For å sikre barneskolenes delaktighet og informasjonsflyt til og fra UB baserer man seg på nettverksarbeid. Ungdomsskolens UB-representant skal derfor følge opp tilhørende barneskoler med informasjon, og ta saker fra barneskolene om det er behov for det. Det er tenkt syv større nettverk der ungdomskoler og barneskoler arbeider sammen. I disse nettverkene vil det være naturlig å knytte kontakter til FAU, lag/foreninger alt etter sak og omfang. Utviklingsagentene har vært sentrale i dette nettverksarbeidet.

Struktur
Ungdommens Bystyre er bygd opp av en representant fra hver videregående- og ungdomsskole i Trondheim. Alle skoler kan velge sin egen representant; dette skjer som regel gjennom urnevalg, intervjuer eller at elevrådet velger en representant for skolen sin.

Ungdommens Bystyre er delt opp i komiteer, og et formannskap bestående av ordfører, varaordfører, mediekonsulent og alle komitelederne.

Komiteene i Ungdommens Bystyre er:
 Miljø- og byutviklingskomiteen
 Kultur, idrett og friluftskomiteen
 Oppvekstkomiteen
 Finans- og bevilgningskomiteen

Ordførere 
 Håvard Ormberg (2005–2007)
 Erling Hess Johnsen (2007–2009) 
 Vilde Aarethun (2009–2010)
 May Kristin Svanholm Hegvold (2010–2011)
 Oliver Wahlquist (2011–2012)
 Muzaffer Kara (2012–2013)
 Magnus Strand Helberg (2013–2014)
 Mathea Pedersen (2014–2015)
 Atle Eftedal Sunde (2015–2016)
 Eskil Gaasø Indrestrand (2016–2017)
 Gjermund Bungum Gorset (2017-2018)
 Oskar Gasø (2018-2020)
 Selma Mogstad Leraand (2020-2022)
 Stine Marie Hommelhaug (2022- )

Referanser

Eksterne lenker
 Ungdommens Bystyre